CELEX: C2005/106/10
Language: lt
Date: 2005-04-30 00:00:00
Title: 2005 m. kovo 3 d. Teisingumo Teismo sprendimas (šeštoji kolegija), Byloje C-195/03 (dėl Hof van Beroep te Antwerpen prašymo priimti prejudicinį sprendimą): Ministerie van Financiën prieš Merabi Papismedov ir kt. (Bendrijos muitinės kodeksas — Prekių pateikimas muitinei — Samprata — Cigaretės deklaruotos kaip virtuvės reikmenys — Importo skolos muitinei atsiradimas — Skolininkas)

30.4.2005   
            
            
               LT
            
            
               Europos Sąjungos oficialusis leidinys
            
            
               C 106/6
            
         
      TEISINGUMO TEISMO SPRENDIMAS
   
   (šeštoji kolegija)
   2005 m. kovo 3 d.
   Byloje C-195/03 (dėl Hof van Beroep te Antwerpen prašymo priimti prejudicinį sprendimą): Ministerie van Financiën prieš Merabi Papismedov ir kt.
       (1)
   
   (Bendrijos muitinės kodeksas - Prekių pateikimas muitinei - Samprata - Cigaretės deklaruotos kaip virtuvės reikmenys - Importo skolos muitinei atsiradimas - Skolininkas)
   (2005/C 106/10)
   Proceso kalba: olandų
   Byloje C-195/03 dėl Hof van Beroep te Antwerpen (Belgija) 2003 m. gegužės 7 d. sprendimu, kurį Teisingumo Teismas gavo 2003 m. gegužės 12 d., pagal EB sutarties 234 straipsnį pateikto prašymo priimti prejudicinį sprendimą byloje Ministerie van Financiën prieš Merabi Papismedov ir kt., dalyvaujant KBC Lease Belgium NV, Volvo Truck Finance Belgium NV, Teisingumo Teismas (šeštoji kolegija), kurį sudaro kolegijos pirmininko pareigas einantis J.-P. Puissochet, teisėjai S. von Bahr ir U. Lõhmus (pranešėjas); generalinė advokatė J. Kokott, sekretorius R. Grass, 2005 m. kovo 3 d. priėmė sprendimą, kurio rezoliucinėje dalyje nurodyta:
   
               1)
            
            
               Muitinei pateiktos prekės, dėl kurių pateikta bendroji deklaracija ir patvirtintas išorinio Bendrijos muitų tranzito dokumentas, į Bendrijos muitų teritoriją įvežtos neteisėtai, jei muitinei pateiktuose dokumentuose nurodytas neteisingas prekių pavadinimas.
            
         
               2)
            
            
               Skola muitinei dėl muitinei pateiktų ir neteisingu pavadinimu deklaruotų prekių atsiranda pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą, 202 straipsnį.
            
         
               3)
            
            
               Prašymą priimti prejudicinį sprendimą pateikęs teismas turi nustatyti, remdamasis pagrindinės bylos aplinkybėmis, ar asmuo, pateikęs bendrąją deklaraciją arba muitinės deklaraciją, dėl to, kad nurodė neteisingą prekių pavadinimą, prekes įvežė neteisėtai. Jeigu ne, šis teismas turi nuspręsti, ar taip veikdamas asmuo dalyvavo įvežant prekes, žinodamas arba yra pagrindo manyti, kad žinodamas, jog jos įvežamos neteisėtai.
            
         
      (1)  OL C 158, 2003 7 5.